Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: [a Munka Törvénykönyvérõl szóló 1992. évi XXII. törvény
Paragraph Index: 69

(2) Az Flt. 39. §-a (3) bekezdésének a) és c) pontja helyébe a következõ rendelkezés lép: [(3) A Munkaerõpiaci Alapon belül — a pénzeszközök felhasználásának célja szerint — a következõ alaprészeket kell elkülöníteni:] „a) szolidaritási alaprészt a munkanélkülieket e törvény alapján megilletõ ellátások [munkanélküli járadék, pályakezdõk munkanélküli segélye, elõnyugdíj, nyugdíj elõtti munkanélküli segély, álláskeresést ösztönzõ juttatás, költségtérítés (31. §)], valamint ezek juttatásával kapcsolatos postaköltség, továbbá a kifizetett ellátásokat terhelõ, a társadalombiztosítási szabályokban meghatározott járulék, és a külön törvényben meghatározott egészségügyi hozzájárulás finanszírozása. Ezt az alaprészt terheli továbbá a nyugdíjbiztosítási igazgatási szervek által megállapított és folyósított korengedményes nyugdíjak fedezetére befizetett összegek és a folyó évi kiadások különbözetének finanszírozása,” „c) foglalkoztatási alaprészt a foglalkoztatást elõsegítõ támogatások, iskolarendszeren kívüli felnõttképzési támogatások, a nem az Állami Foglalkoztatási Szolgálat által nyújtott munkaerõpiaci szolgáltatások nyújtására, MAT mûködtetésére, a társadalmi párbeszéd intézményeinek mûködéséhez és fejlesztéséhez való hozzájárulásra, a megyei (fõvárosi) munkaügyi tanácsok mûködéséhez való hozzájárulásra, valamint a keresetpótló juttatással kapcsolatos postaköltség finanszírozására,”

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes